સ્ટર્ને ઓસ્કરને જાણ કરી કે આવી છટણી દરમ્યાન થોડા દિવસ પહેલાં જ એમોન પ્લાઝોવની ફેક્ટરીના મેટલવર્ક વિભાગમાં આવ્યો હતો. નિરીક્ષકો એમોનને આવેલો જોઈને, સૈનિકોની પેઠે શિસ્તબદ્ધ ઊભા રહીને, ઉત્સાહપૂર્વક પોતાનો અહેવાલ આપવા લાગ્યા હતા. નિરીક્ષકો બરાબર જાણતા હતા, કે એક પણ ખોટા શબ્દની પસંદગી મોતને નોતરું આપવા સમાન હતી. અહેવાલ આપવાનું પૂરું થતાં જ એમોને નિરીક્ષકોને કહ્યું “મારે મેટલવર્કના પચ્ચીસ કારીગરો જોઈએ છે, પચ્ચીસ, એક પણ વધારે નહીં! જે કોઈ કુશળ કારીગર હોય તેની સામે આંગળી ચીંધો.”